**Görbeháza Község Önkormányzata**

**Képviselő-testületének**

**17/2019. (VI.28.) önkormányzati rendelete**

**a temetőkről és a temetkezési tevékenységről szóló 9/2008. (IV.18.) önkormányzati rendelet módosításáról**

Görbeháza Község Önkormányzatának Képviselő – testülete a temetőkről és a temetkezési tevékenységről szóló 1999. évi XLIII. törvény 40. §, 41. § (3) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 2. pontjában meghatározott feladatkörében eljárva; Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2015.(VIII.14.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága,* valamint *Pénzügyi és Területfejlesztési Bizottsága* véleményének kikérésével a következőket rendeli el:

**1. §**

A temetőkről és a temetkezési tevékenységről szóló 9/2008.(IV.18.) önkormányzati rendelet (a továbbiakban: Rendelet) 2. §-a, 6. §-a és 9. §-a hatályát veszti:

**2. §.**

A Rendelet 21/A § (2) bekezdése helyébe a következő rendelkezés lép:

„(2) A díszsírhelyek biztosításáról a képviselő-testület bármely bizottsága tagjának javaslata alapján a képviselő-testület dönt.”

**3. §.**

A Rendelet 26. §-a az alábbi (8) és (9) bekezdéssel kiegészül:

„(8) Egy urnafülkében: iker urna esetén kettő, hagyományos urnafülkében egy; urnasírban: iker urna esetén négy, hagyományos urna esetén kettő; urnasírhelyben (sírboltba) négy db urna, vagy négy db urnakoporsó helyezhető.”

„(9) Temetési hely, sírbolt felnyitása a Járási Népegészségügyi Intézet engedélyében előírtak szerinti időpontban és módon történhet. A hozzátartozókat az időpontról előzetesen értesíteni kell. Az exhumálásnál a munkát végző személyeken és a közvetlen hozzátartozókon kívül csak az ÁNTSZ képviselője lehet jelen. A munkát csak a temetkezési szolgáltató, illetve alkalmazottja végezheti.

**4. §.**

A Rendelet 27. § (1) és (3) bekezdései, valamint 39. §-a hatályát veszti.

**5. §.**

A Rendelet 42. §-a helyébe a következő rendelkezés lép:

„ 42. § A temető fenntartásával és üzemeltetésével összefüggő feladatok ellátását a temető fekvése szerinti illetékes megyei kormányhivatal járási hivatala ellenőrzi.”

**6. §.**

A Rendelet 43. §-a hatályát veszti:

**7. §.**

A Rendelet 2. melléklete hatályát veszti:

**8. §.**

A Rendelet 6. melléklete helyébe az 1. melléklet lép.

**9. §.**

A Rendelet 8. melléklete helyébe a 2. melléklet lép.

**10. §.**

Ez a rendelet a kihirdetést követő 30. napon lép hatályba.

 Giricz Béla Lászlóné Dr. Juhász Péter

 polgármester jegyző

Záradék:

A rendeletet kihirdettem:

Görbeháza, 2019. június 28.

Dr. Juhász Péter

jegyző

*1. melléklet a 17/2019.(VI.28.) önkormányzati rendelethez*

**A temetési hely megváltási és újraváltási díjai**

**Temető fenntartási hozzájárulás**

A temetési helyek megváltási és újraválási díja a temetési hely feletti rendelkezési jog időtartamára - a rendeletben meghatározott használati időre - vonatkozik.

 **25 évre azonnali megváltás és újraváltás esetén**

a) egyes sírhely esetén 7.000 Ft

b) egyes mélyített sírhely esetén 10.500 Ft

c) egyes gyermek sírhely esetén 2.500 Ft

d) kettős sírhely esetén 14.000 Ft

e) urna sírhely esetén 5.600 Ft

**25 évre előre megváltás esetén**

a) egyes sírhely 10.000 Ft

b) kettős sírhely 20.000 Ft

**sírbolt 60 évre megváltás esetén**

a) 2 személyes 70.000 Ft

b) 3 személyes 105.000 Ft

c) 6 személyes 140.000 Ft

d) 9 személyes 175.000 Ft

**urnasírbolt 10 évre megváltás esetén:** 10.000 Ft

**urnasírhely 10 évre megváltás esetén:** 7.000 Ft

**urnafülke 10 évre megváltás esetén:** 10.000 Ft

**A díjak az általános forgalmi adót nem tartalmazzák.**

*2. melléklet a 17/2019.(VI.28.) önkormányzati rendelethez*

|  |  |  |
| --- | --- | --- |
|  | **A.****Szolgáltatás, tevékenység megnevezése** | **B.****Díja (Forint)** |
| 1. | a temetői létesítmények igénybevételének díja | 10 000 |
|  | **Üzemeltető által biztosított szolgáltatások**  |
| 2. | ravatalozás előkészítése | 6 600 |
| 3. | ravatalozás | 9 400 |
| 4. | temetőben járművön történő szállítás | 4 100 |
| 5. | elhunyt hűtése (5 napon belül) | 9 000 |
| 6. | elhunyt hűtése (5 napon túl) | 9 000 + 1 200 /nap |
| 7. | urnaelhelyezés sírba | 11 000 |
| 8. | urnaelhelyezés falba | 8 500 |
| 9. | urnaelhelyezés sírboltba | 11 000 |
| 10. | egyes sírhelynyitás visszahantolással, sírásás | 32 000 |
| 11. | egyes mélyített sírhelynyitás visszahantolással, sírásás | 37 500 |
| 12. | sírbolt nyitása, zárása | 21 000 |
| 13. | fedlap levétele, visszahelyezése | 4 000 |
| 14. | újratemetés | 32 000 |
| 15. | exhumálás | 55 000 |
| 16. | gyermek exhumálás | 43 000 |
| 17. | temető-fenntartási hozzájárulás sírjel építése, felújítása, karbantartása esetén | 2 360/nap |
| 18. | gépjárművel történő behajtás alkalmanként | díjtalan |

**A díjak az általános forgalmi adót nem tartalmazzák.**